cy cy es en cy fr cy fr cy cy cy cy cy en cy pt cy su ast jbo de cy cy cy cy cy en cy en en cy cy cy pt cy cy cy cy cy en cy fr cy fr cy cy cy cy cy en cy pt cy su ast jbo de de cy en
Cartref - Chwaraeon Colegau Cymru
Mae Pêl-droed Colegau Cymru’n cynnig llwybrau addysg pêl-droed a hyfforddi rhyngwladol i fechgyn a merched sy’n astudio mewn Colegau AB yng Nghymru. Pêl-droed sydd â’r nifer fwyaf yn cymryd rhan mewn cystadlaethau cyson gyda 28 tîm o fechgyn ac 13 thîm o ferched yn cymryd rhan mewn cystadlaethau Chwaraeon Colegau Cymru.
Chwaraea timau cenedlaethol y dynion a’r menywod yn erbyn cystadleuaeth o’r DU ac o dramor gan gynnwys Ysgolion Awstralia, Myfyrwyr yr Alban a’r ECFA. Yn ogystal, cafodd tîm y dynion eu gwahodd yn 2014 i dwrnamaint rhyngwladol a mawreddog Cymdeithas Pêl-droed Lazio yn yr Eidal am y tro cyntaf. Bydd y sgwad yn hedfan yno ym mis Mawrth i gymryd rhan mewn wythnos lawn o bêl-droed Ewropeaidd elitaidd.
Bu pêl-droed Chwaraeon Colegau Cymru’n ganolog i ddatblygiad y rhaglen arloesol Coleg Ffocws ar y cyd ag Ymddiriedolaeth Pêl-droed Cymru. Mae’r rhaglen yn galluogi colegau i ddod yn ganolfannau cymeradwy ar gyfer addysg pêl-droed a hyfforddi. Ar hyn o bryd, cynhyrcha’r gefnogaeth i’r rhaglen hon dros 400 o “Arweinwyr Pêl-droed” newydd y flwyddyn yng Nghymru.
Mae cynnydd mewn cyfranogiad yn ffocws i raglen Pêl-droed Chwaraeon Colegau Cymru, yn enwedig pêl-droed y merched. Cyflwynwyd “fformat hyblyg” newydd i golegau yn 2014/15 gan alluogi colegau sy’n rhedeg timau pêl-droed i ferched  gystadlu mewn 11v11, 7v7, 5v5 etc. yn dibynnu ar eu capasiti. Gwelodd y fformat hwn dros 150 o chwaraewyr yn cystadlu o 14 coleg ledled Cymru gan ddarparu cystadleuaeth o safon i bawb oedd yn rhan ohoni.
Mae Pêl-droed Colegau Cymru’n cynnig llwybrau addysg pêl-droed a hyfforddi rhyngwladol i fechgyn a merched sy’n astudio mewn Colegau AB yng Nghymru.
Mae’r rhaglen Llysgenhadon Ifanc yn annog myfyrwyr i gymryd rhan fel rhan o dimau Rheoli Myfyrwyr mewn colegau.
Mae Chwaraeon Colegau Cymru’n cystadlu fel tîm rhanbarthol bob blwyddyn ym Mhencampwriaethau Cenedlaethol AoCSport.
Pêl-droed Chwaraeon Colegau Cymru